Mattias Skjelmose Jensen er af UCI idømt ti måneders karantæne for brug af doping

Den blot 18-årige cykelrytter Mattias Skjelmose Jensen er tirsdag idømt ti måneders karantæne for dopingmisbrug.

Det skriver Jyllands-Posten.

Overtrædelsen fandt sted 26. maj 2018, hvor danskeren vandt det schweiziske etapeløb Tour du Pays de Vaud.

UCI oplyser, at Skjelmose er dømt for uden fortsæt at have overtrådt antidoping-reglerne, og da rytteren selv valgte frivilligt at lade sig suspendere 7. juli sidste år, hvor han var 17 år, træder karantænen i kraft der varer altså derfor til 6. maj 2019.

Mattias Skjelmose Jensen får ud over karantænen en symbolsk bøde på 500 schweizerfranc.

Formand for Danmarks Cykle Union, Henrik Jess Jensen, fortalte forleden, at der kørte en sag, og at cykelrytteren var blevet suspenderet fra alle landshold.

- Det er praksis, når man er blevet testet positiv for et medikament, som er på pluslisten, sagde han.

Der er tale om stoffet methylhexanamin, som er et præstationsfremmende middel, der er forbudt at have i kroppen under konkurrencer.

Se også: 90-årig rekordrytter knaldet for doping

Se også: Blev mobbet ud af Armstrong: Nu er han renset i dopingsag

Se også: Froomes svære beslutning: Nu har han truffet et valg

Se også: Forhadt stjerne chokerede alle gæster: Førhen havde jeg givet dem slag